ଲୋଭାଷ୍ଟାଟିନ,ଏକ ବ୍ୟବସାୟୀକ ନାମ ମେଭାକୋର ବ୍ରାଣ୍ଡ, ଏକ ପ୍ରକାର ଷ୍ଟାଟିନ ଔଷଧ ଯାହା ଉଚ୍ଚ ରକ୍ତ କୋଲେଷ୍ଟେରୋଲ ଚିକିତ୍ସା ପାଇଁ ଏବଂ ହୃଦରକ୍ତନାଳୀ ରୋଗର ଆଶଙ୍କା କମାଇବା ପାଇଁ ଦିଆଯାଏ  ଜୀବନଶୈଳୀ ପରିବର୍ତ୍ତନ ସହିତ ଏହାର ବ୍ୟବହାରକୁ ସୁପାରିଶ କରାଯାଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, କୋଷ୍ଠକାଠିନ୍ୟ, ମୁଣ୍ଡବିନ୍ଧା, ମାଂସପେଶୀ ଯନ୍ତ୍ରଣା, ରାସ୍ ଏବଂ ଶୋଇବାରେ ଅସୁବିଧା ହୋଇପାରେ  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା,ରାବଡୋମାୟୋଲାଇସିସ, ଏବଂ ବୃକ୍‌କ ବିଫଳତା ହୋଇପାରେ  ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ ଏବଂ ସ୍ତନ୍ୟପାନ ସମୟରେ ବ୍ୟବହାର କରିବା ସୁପାରିଶ କରାଯାଏ ନାହିଁ  ଏହା ଏଚଏମଜି-ସିଓଏ ରିଡକ୍ଟେଜ ଏଞ୍ଜାଇମକୁ ଅବରୋଧ କରି ଯକୃତଦ୍ୱାରା ସୃଷ୍ଟି ହେଉଥିବା କୋଲେଷ୍ଟେରୋଲ କ୍ଷମତାକୁ ହ୍ରାସ କରି କାର୍ଯ୍ୟକ୍ଷମ ହୁଏ  ଲୋଭାଷ୍ଟାଟିନ ୧୯୭୯ ମସିହାର ପେଟେଣ୍ଟ ହୋଇଥିଲା ଏବଂ ୧୯୮୭ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ଏହାର ହୋଲସେଲ ମୂଲ୍ୟ ପ୍ରାୟ ୦.୦୫ ଡଲାର ଅଟେ। ୨୦୧୭ ମସିହାରେ ଏହାର ନଅ ନିୟୁତରୁ ଅଧିକ ପ୍ରେସକ୍ରିପସନ୍ ହୋଇ ଯୁକ୍ତରାଷ୍ଟ୍ରର ୮୪ତମ ସାଧାରଣ ପ୍ରେସକ୍ରିପସନ୍ ଔଷଧ ଥିଲା  ୨୦୦୯ରେ ଯୁକ୍ତରାଜ୍ୟରେ ଲୋଭାଷ୍ଟାଟିନ୍ ଉପଲବ୍ଧ ନଥିଲା 